google/wiki40b huggingface dataset:
Γιάννης Μιχαλόπουλος

Βιογραφία

Γεννήθηκε στην Αθήνα. Έχει επικρατήσει η άποψη ότι έπαιζε συνήθως δεύτερους ρόλους αλλά η αλήθεια είναι ότι οι ρόλοι του ήταν πολύ σημαντικοί για τα έργα στα οποία συμμετείχε. Επιπλέον πρωταγωνίστησε σε πολλά έργα, περισσότερο στο θέατρο και τον κινηματογράφο. 
Εμφανίστηκε σε πολλές ταινίες, μεταξύ των οποίων: Αχ αυτή η γυναίκα μου, Άνθρωπος για όλες τις δουλειές και άλλες. Στην τηλεόραση έπαιξε σε πολλές σειρές, με πιο γνωστή το Ορκιστείτε παρακαλώ, από τις πιο πετυχημένες τηλεοπτικές κωμικές σειρές της δεκαετίας του 1980, όπου πρωταγωνιστούσε ως δικαστής. 
Άφησε εποχή στην την τηλεοπτικη σειρα "Ο Κυριος Συνηγορος" του Κώστα Πρετεντέρη που μεταδιδοταν απο την ΥΕΝΕΔ το 1970-1972, οπου αγορευε επι διαφορων θεματων υποτιθεμενων πελατων του για 10 λεπτα πριν το κεντρικο βραδινο δελτιο ειδησεων. Χαρακτηριστικοί πελάτες του κ. Συνηγόρου υπήρξαν ο κος Στριφομπούμπουλας ( Φιλήμων Μεθυμάκης) και ο Μικές (Γιάννης Βογιατζής), γνωστός ως Σας χαιρέτησα; δεν σας χαιρέτησα.....χαίρετε τί κανετε; καλά ευχαριστω. Γραμματέας στο τηλεοπτικό γραφείο του η Ελένη Μαυρομάτη.
Πέθανε στο νοσοκομείο ΚΑΤ, σε ηλικία 89 ετών, όταν υπεβλήθη σε επέμβαση στο πόδι και λίγες ώρες μετά την ανάνηψη υπέστη ανακοπή. Τα τελευταία χρόνια της ζωής του, αντιμετώπιζε σοβαρά προβλήματα υγείας. Kηδεύτηκε στο κοιμητήριο Ζωγράφου.
449 Αμβούργα

Φυσικά χαρακτηριστικά

Οι διαστάσεις της Αμβούργας εκτιμώνται σε 85,6 χιλιόμετρα (από δεδομένα του IRAS), ενώ η μάζα της εκτιμάται σε 657 τρισεκατομμύρια τόνους για μέση πυκνότητα 2 gr/cm³. O φασματικός τύπος της είναι C (ανθρακούχος), ενώ το άλβεδό της είναι 0,039 (από δεδομένα του IRAS). Είναι άγνωστο αν και με ποια περίοδο περιστρέφεται η Αμβούργα γύρω από τον εαυτό της. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν.
Βαλκανικό κύπελλο συλλόγων 1986

To Bαλκανικό Κύπελλο Συλλόγων 1986 ήταν το 22ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία πήραν μέρος οκτώ ομάδες από πέντε βαλκανικά κράτη: Βουλγαρία, Ρουμανία, Τουρκία, Ελλάδα και Αλβανία. Δεν δήλωσαν συμμετοχή ομάδες από τη Γιουγκοσλαβία. Η διοργάνωση διεξήχθη σε σύστημα διπλών αγώνων νοκ-άουτ, ως το διπλό τελικό. Το Κύπελλο κατέκτησε η Σλάβια Σόφιας από τη Βουλγαρία, για πρώτη φορά στην ιστορία της. Όμως, στάθηκε ιδιαίτερα τυχερή, αφού έφτασε στον τελικό χωρίς να δώσει ούτε έναν αγώνα, μιας και οι αντίπαλοί της αποχώρησαν από τη διοργάνωση. Στον τελικό αντιμετώπισε τον Πανιώνιο από την Ελλάδα, ο οποίος έφτασε για δεύτερη φορά σε τελικό βαλκανικού κυπέλλου, η μοναδική ελληνική ομάδα που το έχει πετύχει. Η διοργάνωση διάρκεσε από το Φεβρουάριο ως το Νοέμβριο του 1986.
Α΄ κατηγορία ΕΠΟΛ 2016-17

Σύστημα διεξαγωγής

Στο πρωτάθλημα της Α΄ κατηγορίας ΕΠΟΛ 2016-17 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο τελευταίες ομάδες θα υποβιβάζονταν στο πρωτάθλημα Β΄ κατηγορίας ΕΠΟΛ 2017-18, αλλά μετά την ολοκλήρωση του πρωταθλήματος αποφασίστηκε να διεξαχθεί αγώνας μπαράζ μεταξύ των δύο με αποτέλεσμα να υποβιβαστεί μόνο η μια εξ αυτών.
Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2017. Επιπρόσθετα, η πρωταθλήτρια ομάδα και οι ομάδες που τερμάτιζαν στην δεύτερη και τρίτη θέση είχα δικαίωμα συμμετοχή στο Πρωτάθλημα Ένταξης ΣΤΟΚ 2017, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περιόδο στην Επίλεκτη Κατηγορία ΣΤΟΚ 2017-18.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Αλλαγές σε σχέση με την προηγούμενη περίοδο

Σε σχέση με το πρωτάθλημα Α΄ κατηγορίας 2015-16, στο πρωτάθλημα της περιόδου 2016-17 δεν συμμετείχε η πρωταθλήτρια ομάδα του πρωταθλήματος Αναγέννηση Τραχωνίου, η οποία παρόλο που είχε εξασφαλίσει συμμετοχή στην Επίλεκτη Κατηγορία ΣΤΟΚ 2016-17 αποσύρθηκε και δήλωσε συμμετοχή στη Β΄ κατηγορία ΕΠΟΛ 2016-17.   Στο πρωτάθλημα δεν συμμετείχαν ο Χριστάκης Κόμπος/Ηράκλειτος  και Ερμής Κάτω Πολεμιδιών  οι οποίοι υποβιβάστηκαν στη Β΄ κατηγορία 2016-17.

Μπαράζ

Πριν την έναρξη του πρωταθλήματος Α΄ κατηγορίας ΕΠΟΛ 2017-18 το Διοικητικό Συμβούλιο της ΕΠΟΛ αποφάσισε τη διεξαγωγή αγώνα μπαράζ μεταξύ των δύο τελευταίων στη βαθμολογία ομάδων, οι οποίες είχαν διαβαθμιστεί. Η νικήτρια ομάδα συνέχισε στην Α΄ κατηγορία ΕΠΟΛ 2017-18 ενώ η ηττημένη συνέχισε στη Β΄ κατηγορία ΕΠΟΛ 2017-18. Ο αγώνας διεξήχθει στις 30 Σεπτεμβρίου 2017 στο Κοινοτικό Στάδιο Παρεκκλησιάς μεταξύ της ΑΕΜ Μουτταγιάκας και της Προόδου Ποταμού Γερμασόγειας, με την πρώτη να κερδίζει με 4-0.
Χρήστος Καρράς

Βιογραφικά στοιχεία

Γεννήθηκε στο Μεγαλοχώρι Τρικάλων και ήταν δάσκαλος.
Εξελέγη βουλευτής Τρικάλων στις εκλογές του Αυγούστου 1910 και επανεξελέγη βουλευτής Τρικάλων σε αυτές του Νοεμβρίου 1910, του 1912, του Δεκεμβρίου 1915 και του 1920.
2466 Γκόλσον

Φυσικά χαρακτηριστικά

Η μέση διάμετρος του Γκόλσον εκτιμάται σε 20,5 χιλιόμετρα περίπου. O φασματικός τύπος του είναι άγνωστος, ενώ το γεωμετρικό άλβεδό του είναι 0,061 ± 0,018.
Επισκοπος Κισάμου Ευδόκιμος Συγγελάκης

Βίος

Γεννήθηκε στην Σίβα Πυργιωτίσσης Ηρακλείου Κρήτης. Εκάρη μοναχός στη Μονή Φιλοθέου στο Άγιον Όρος. Σπούδασε στη Θεολογική Σχολή της Χάλκης. Υπηρέτησε ως στρατιωτικός ιερέας και καθηγητής Μέσης Εκπαίδευσης. Το 1938 χειροτονήθηκε επίσκοπος Κισσάμου. Στη διάρκεια της Γερμανικής κατοχής του δημεύθηκε η περιουσία του, φυλακίστηκε και εξορίστηκε λόγω της αντιστασιακής του δράσης. Στη έδρα του επανήλθε το 1945.
Ευσέβιος ο Νικομηδείας

Βιογραφία

Ο Ευσέβιος ήταν μακρινός συγγενής της αυτοκρατορικής οικογένειας. Ανήλθε σε επισκοπικές θέσεις και απέκτησε ισχύ μέσα στην Εκκλησία. Με εξαίρεση μια σύντομη περίοδο, έχαιρε της πλήρους εμπιστοσύνης τόσο του Κωνσταντίνου όσο και του Κωνσταντίου. Όπως ο Άρειος, ήταν μαθητής του επισκόπου της Αντιοχείας Λουκιανού, και πιθανόν να είχε από την αρχή τις ίδιες απόψεις με τον Άρειο. Στη συνέχεια μετέβαλε κάπως τις ιδέες του, ή πιθανόν απλά υπέκυψε στις πιέσεις των συνθηκών εκείνης της περιόδου. Εντούτοις, υπήρξε ηγέτης και οργανωτής —αν όχι δάσκαλος— της ομάδας των Αρειανιστών.
Στην Πρώτη Οικουμενική Σύνοδο της Νίκαιας, το 325, υπέγραψε την απόφαση της συνόδου παρά μόνο μετά από μακρά και έντονη αντιπαράθεση. Το γεγονός ότι υπερασπίστηκε τον Άρειο εξόργισε τον αυτοκράτορα και λίγους μήνες μετά την σύνοδο καταδικάστηκε σε εξορία. Μετά από διάστημα τριών ετών, πέτυχε να επανακτήσει την αυτοκρατορική εύνοια. Αφού επέστρεψε το 329, έθεσε σε κίνηση όλο τον κρατικό μηχανισμό έτσι ώστε να επιβάλει τις απόψεις του. Ο Ευσέβιος βάφτισε τον Αυτοκράτορα Κωνσταντίνο το έτος 337, ο οποίος λίγο αργότερα πέθανε.
Το 338 προωθήθηκε στο θρόνο της Κωνσταντινούπολης από τον Αυτοκράτορα Κωνστάντιο. Ήταν η πρώτη φορά που ο αυτοκράτορας παρενέβαινε στα εκκλησιαστικά πράγματα και υποδείκνυε το ποιος θα εκλεγεί επίσκοπος, πράγμα που έκτοτε συνέβη πολλές φορές. Ο Αλεξανδρείας Αθανάσιος διαμαρτυρήθηκε έντονα για την παρέμβαση αυτή, γράφοντας: ««Ποῖος γάρ κανών ἀπό παλατίου πέμπεσθαι τόν ἐπίσκοπον;».
Δεν πρέπει να συγχέεται με τον σύγχρονό του Ευσέβιο τον Παμφίλου, επίσκοπο Καισαρείας και συγγραφέα του γνωστού έργου Εκκλησιαστική Ιστορία.
Σαιντ Ελίζαμπεθ (Τζαμάικα)

Γεωγραφία

Το Σαιντ Ελίζαμπεθ βρίσκεται νοτιοδυτικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα βορειοδυτικά με τη Γουεστμόρλαντ, στα βόρεια-κεντρικά με τον Άγιο Ιάκωβο, στα βορειοανατολικά με την Τρελόνι και στα ανατολικά με την Μάντσεστερ. Έχει έκταση 1212.4 km². Είναι η δεύτερη μεγαλύτερη ενορία της Τζαμάικα μετά την Αγία Άννα.

Πανίδα

Το Σαιντ Ελίζαμπεθ έχει πολλά ζώα όπως αγελάδες, γουρούνια, κατσίκες, πρόβατα και άλογα.

Ποτάμια

Το κυριότερο ποτάμι της ενορίας Σαιντ Ελίζαμπεθ είναι το Μπλακ Ρίβερ.

Βουνά

Η ενορία Σαιντ Ελίζαμπεθ είναι ορεινή, τα περισσότερα από τα οποία βρίσκονται στην βόρεια και τη βορειοανατολική πλευρά της ενορίας. Οι κυριότερες οροσειρές είναι η Νασάου, η Λακοβία και η Σάντα Κρουθ.

Κόλποι

Η ενορία Σαιντ Ελίζαμπεθ διαθέτει αρκετούς κόλπους. Οι κυριότεροι είναι ο Μπλακ Ρίβερ, ο Παροτί, ο Μαλκόλμ, ο Χαντ, ο Σταρβ Γκατ, ο Μπίλι, ο Φρέντσμανς, ο Πέδρο και ο Μπόουτμανς.

Δημογραφία

Το Σαιντ Ελίζαμπεθ είχε πληθυσμό 146.404 κατοίκων (2001). Είναι σε πληθυσμό η έβδομη μεγαλύτερη ενορία της Τζαμάικα μετά τον Άγιο Ανδρέα,  την Αγία Αικατερίνη, την Κλάρεντον, την Μάντσεστερ, τον Άγιο Ιάκωβο και την Αγία Άννα.

Οικονομία

Η κύρια οικονομική δραστηριότητα είναι το ψάρεμα. Στην Αγία Ελίζαμπεθ καλλιεργούνται κασσάβα, καλαμπόκι, αρακάς, φασόλια, πριμέντο, πιπερόριζα, ντομάτες, ρύζι, γλυκοπατάτες, καπνός και καφές.

Τουρισμός

Το Σαιντ Ελίζαμπεθ είναι τουριστικός προορισμός από το 1999. Έχει πολλές παραλίες. Το μέρος που έχει περισσότερους τουρίστες είναι η παραλία της Τρέζουρ.

Ιστορία

Το Σαιντ Ελίζαμπεθ συμπεριελάμβανε μεγαλύτερο μέρος της Τζαμάικα, αλλά το 1703 πήρε τμήμα της η Γουεστμόρλαντ και αργότερα, το 1814  η Μάντσεστερ.
Μαρία Καλουτά

Βιογραφία

Στο θέατρο πρωτοεμφανίζεται το 1926 σε νεαρή ηλικία μαζί με την αδελφή της Άννα, με την οποία δημιουργούν τα περίφημα "Καλουτάκια" και συνεχίζουν την καλλιτεχνική πορεία μαζί για 40 χρόνια. Εμφανίστηκε σε ελληνικές κινηματογραφικές ταινίες και τηλεοπτικές παραγωγές. Το 1967 παντρεύτηκε το νομικό σύμβουλο του Δήμου Αθηναίων Δημήτρη Κωνσταντόπουλο και εγκατέλειψε για πάντα το θεατρικό σανίδι. Τα τελευταία χρόνια ήταν κατάκοιτη και τελικώς πέθανε στις 29 Οκτωβρίου 2006. Κηδεύτηκε στο Α΄ Νεκροταφείο Αθηνών.
Ραφιδευτική

Η ραφιδευτική είναι ένα είδος λεπτής κλώστινης σύνθεσης που ενώνει τα φύλλα του υφάσματος, κυρίως στα πουκάμισα, ενώ συγχρόνως δίνει φάρδος στο κάτω μέρος. Στην τεχνική αυτή οι κλωστές πιάνουν αντικριστά τα δύο φύλλα του υφάσματος. Δημιουργούν οριζόντιους αρμούς που στη συνέχεια συμπληρώνονται με άλλους κατακόρυφους. Συνηθέστερα χρησιμοποιούν για τις ενώσεις βελονιές με κόμπους που δημιουργούν μικρά ανοίγματα αναμεσά τους.
Τζιτζέλ

Γεωγραφία και οικολογία

Το Τζιτζέλ βρίσκεται 30 χλμ. από το Εθνικό Πάρκο Τάζα. Το εθνικό πάρκο αυτό και άλλα χαρακτηριστικά γύρω από την περιοχή υποστηρίζουν ποικιλία χλωρίδας και πανίδας. Συγκεκριμένα, το Εθνικό Πάρκο Τάζα είναι οικότοπος του απειλούμενου βαρβαρικού μακάκου, Macaca sylvanus. Επιπλέον, το πρωτεύον αυτό προϊστορικά είχε πολύ ευρύτερη κατανομή από ότι σήμερα.

Ιστορικά στοιχεία

Το Ιγκιλγκιλί κατοικήθηκε για πρώτη φορά από βερβερικές φυλές, η πιο σημαντική από τις οποίες ήταν η Κουτάμα. Αρχικά αποτελούσε φοινικική αποικία, αλλά στη συνέχεια η πόλη πέρασε στα χέρια των Καρχηδονίων, της Ρωμαϊκής Δημοκρατίας και Αυτοκρατορίας, των Βανδάλων, των Βυζαντινών, των Ομεϋαδών, των Γενουατών και των Οθωμανών. Κατακτήθηκε από τους τελευταίους τον 16ο αιώνα από τον Χαϊρεντίν Μπαρμπαρόσα. 
Τον Ιούλιο του 1664, οι Γάλλοι κατέλαβαν την πόλη. Η αντίσταση οργανώθηκε υπό τη διεύθυνση του Σαμπάν Αγά και οι Γάλλοι απομακρύνθηκαν τον Οκτώβριο του ίδιου έτους. Το Τζιτζέλ παρέμεινε προπύργιο κουρσάρων μέχρι να επανακαταληφθεί από τους Γάλλους το 1839. Η ισχυρή τοπική αντίσταση, η οποία τελικά υποχώρησε το 1851, είχε ως αποτέλεσμα την κατασκευή τριών οχυρών κατά μήκος των νότιων περιθωρίων της πόλης καθώς και σε ελάχιστο αποικισμό. Η αρχική πόλη καταστράφηκε από σεισμό το 1856.

Επικοινωνίες

Λόγω του άγριου τοπίου, το Τζιτζέλ είναι ελαφρώς απομονωμένο. Ωστόσο, συνδέεται οδικώς με μεγάλες πόλεις όπως η Μπετζάγια (90 χλμ. δυτικά), το Σετίφ (135 χλμ. νοτιοδυτικά) και η Κωνσταντίνη (150 χλμ. νοτιοανατολικά). Η πόλη διαθέτει επίσης το αεροδρόμιο Φερχάτ Αμπάς.

Υποδομές

Το Τζιτζέλ είναι χτισμένο σύμφωνα με μοντέρνα σχέδια με μεγάλους δρόμους πλαισιωμένους από δέντρα. Το περιβάλλον αποτελείται κυρίως από πυκνό δάσος από φελλόδεντρα και δρυς. Μια χερσόνησος βρίσκεται στην ακτή και υπάρχει μια ακρόπολη στο βορρά. Υπάρχει νοσοκομείο, παλαιότερα μια καθολική εκκλησία (η οποία κατεδαφίστηκε), τζαμιά και το Πανεπιστήμιο του Τζιτζέλ.

Λιμάνι

Ένα σχετικά νέο λιμάνι έχει χτιστεί στο Τζεν Τζεν, ανατολικά του Τζιτζέλ, το οποίο μπορεί να εξυπηρετήσει μεγάλα πλοία μεταφοράς χύδην φορτίου που έχουν βύθισμα έως 18,2 μ. Επί του παρόντος, το λιμάνι χρησιμοποιείται κυρίως από πλοία μεταφοράς αυτοκινήτων χύδην φορτίου.
Σεδεκίας

Ιστορικό

Το 597 π.Χ ο Ναβουχοδονόσωρ Β΄ πολιορκεί και καταλαμβάνει την πόλη της Ιερουσαλήμ. Λεηλατεί τους θησαυρούς της πόλης και μεταφέρει αιχμάλωτους στην Βαβυλώνα τον βασιλέα της πόλης "Ιωαχείν" καθώς και 10.000 Ισραηλίτες. Στην θέση του βασιλέα τοποθετεί τον θείο του "Ιωαχείν", Ματθανία και του δίδει το όνομα Σεδεκίας.
Ο Σεδεκίας βασίλεψε σε μια δύσκολη περίοδο και πάντα υπό τον ζυγό της Βαβυλώνας. Επηρεαζόμενος πάντα από την αντιβαβυλωνιακή μερίδα των πολιτών του βασιλείου του δεν μπόρεσε να λάβει σωστές αποφάσεις στις κρίσιμες στιγμές παρά των επίμονων συμβουλών προς αυτόν από τον προφήτη Ιερεμία τον οποίον στο τέλος τον φυλάκισε. Αποτέλεσμα ήταν το 588π.Χ. να συμμαχήσει με τον Φαραώ Εφρέ καθώς και με τα τοπικά βασίλεια κατά των Χαλδαίων. Ο Ναβουχοδονόσωρ με μεγάλο στράτευμα πολιορκεί ξανά την Ιερουσαλήμ τον Ιούνιο του 587 π.Χ. την καταλαμβάνει το 586 π.Χ. ( Ιούλιος του 586π.Χ-Μήνας Ταμμούζ του 11ου χρόνου της βασιλείας του Σεδεκία) και την καταστρέφει. Ο Σεδεκίας καταδιωκόμενος συλλαμβάνεται κοντά στην Ιεριχώ. Οι Βαβυλώνιοι σκοτώνουν μπροστά του τους γιούς του, κατόπιν τον τυφλώνουν και τον μεταφέρουν δέσμιο μαζί με πολλούς Ισραηλίτες στην Βαβυλώνα επαληθεύοντας με αυτό τον τρόπο την προφητεία. του Ιερεμία.
Προκόπιος ο Γαζαίος

Βίος

Ο Προκόπιος Γαζαίος γεννήθηκε στα 460 μ.Χ. στη Γάζα της Παλαιστίνης. Μετά τις σπουδές του στην Αλεξάνδρεια επέστρεψε στη γενέτειρά του όπου δίδαξει στην περίφημη σχολή της ρητορική και φιλολογία, ενώ θα ανέλαβε και τη διέυθυνσή της. Του προτάθηκε να διδάξει σε σχολές της Τύρου, της Καισάρειας, και της Βηρυτού, αλλά αρνήθηκε. Πραγματοποίησε κι ένα ταξίδι στην Παμφυλία. Ο Προκόπιος ήταν παντρεμένος και είχε παιδιά. Ο διάδοχός του στη διεύθυνση της σχολής της Γάζας, εθνικός Χορίκιος εξύμνησε με υπερβολικά εγκώμια τις ρητορικές αρετές του στον Επιτάφιον εις Προκόπιον: «έφης δ΄αν εικότως αυτόν Δημοσθένους τύπον εις ανθρώπους ελθείν» δηλαδή, θα έλεγες ότι επέστρεψε στη γη η μορφή του Δημοσθένη.

Συγγραφικό έργο

Μας έχουν σωθεί τρεις διαλέξεις και τέσσερις ηθοποιίες του, δηλαδή προγυμναστικού χαρακτήρα ρητορικά παραδείγματα για τις ανάγκες της διδασκαλίας της ρητορικής στη σχολή. Μοναδικό δείγμα της ρητορικής του δουλειάς είναι ο πανηγυρικός του Εις Αναστάσιον τον αυτοκράτορα: καθώς αποτελεί «χαρακτηριστικό παράδειγμα βυζαντινού εγκωμίου» , ο Προκόπιος δείχνει να έχει αφομοιώσει τις διδασκαλίες του Μενάνδρου του Λαοδικέα και της προγυμνασματικής ρητορικής παράδοσης. Έτσι επαινεί την πόλη καταγωγής του αυτοκράτορα, το Δυρράχιο, ενώ επειδή οι ταπεινές οικογενειακές ρίζες του Αναστάσιου δεν του επιτρέπουν να τις εξάρει, τις συνδέει με τον Δία και τον Ηρακλή. Προβάλει τα επιτεύγματά του στην περίοδο του πολέμου και της ειρήνης. Ύπογραμμίζει τις αρετές του συγκρίντάς τον με ηγεμόνες της αρχαιότητας, όπως τον Κύρο, τον Αγησίλαο τον Μέγα Αλέξανδρο. Ο Προκόπιος καλλιέργησε επίσης τις εκφράσεις, δηλαδή περιγραφές σε ποιητικό ύφος τοπίων ή ψυχικών καταστάσεων. Περίφημη είναι η έκφρασίς του ενός περίτεχνου τριώροφου ρολογιού της Γάζας και μια άλλη ενός μωσαϊκού με μυθολογικό θέμα της ίδιας πόλεως. Του αποδίδονται, επίσης, και γύρω στις 163 επιστολές. Τέλος με το σύγγραμμά του Αντιρρήσεις εις τα Πρόκλου θεολογικά κεφάλαια ανανεώνει τη θεολογική αντίρρηση εναντίον των ελληνικών φιλοσοφικών συστημάτων και κυρίως του Νεοπλατωνισμού.

Το ερμηνευτικό του έργο

Κυρίως είναι γνωστός ο Προκόπιος για το ερμηνευτικό του έργο. Θεωρείται μάλιστα και ο εισηγητής των Σειρών. Συγκεκριμένα, αφού συγκέντρωνε αποσπάσματα παλαιότερων ερμηνευτών των Αγίων Γραφών, που είτε συμφωνούσαν, είτε διαφωνούσαν μεταξύ τους, συνέτασσε δική του εμηνευτική παγματεία. Έτσι συνέταξε, Εκλογαί εξηγητικαί εις την Οκτάτευχον, αντλώντας υλικό από τους Θεοδώρητο Κύρου, Φίλωνα, τον Μέγα Βασίλειο, τον Κύριλλο Αλεξανδρείας. Επιτομή εκλογών ειςτην Οκτάτευχον. Σώζονται ερμηνευτικά αποσπάσματα σε αρκετά ποιητικά βιβλία της Παλαιάς Διαθήκης. Ακόμα σειρές Εις τον Εκκλησιαστήν, Εις τα Άσματα, Εις τους Ψαλμούς, Εις τον Ησαΐαν.
Διοργανώσεις Ε.Π.Σ. Αθηνών 1985–86

Τα Αθηναϊκά τοπικά πρωταθλήματα Αθηνών της αγωνιστικής περιόδου 1985-86 διεξήχθησαν σε δυο ομίλους (των 18 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και πέντε ομίλους (των 16 ομάδων) στην τρίτη κατηγορία. Συνολικά, στη διοργάνωση έλαβαν μέρος 170 σωματεία (36 στην Α΄, 54 στη Β΄ και 80 στη Γ΄Αθηνών).
Το πρωτάθλημα της Α΄ ΕΠΣΑ κατέκτησαν ο Χολαργός στον Α΄ όμιλο και το Χαϊδάρι στο Β΄ όμιλο. Υπερπρωταθλητής αναδείχθηκε ο Χολαργός, που συνέτριψε στον άτυπο Τελικό που έγινε στις 11 Ιουνίου με σκορ 5-0 τον αντίπαλό του. 
Χολαργός και Χαϊδάρι κέρδισαν την άνοδο στο Εθνικό Ερασιτεχνικό Πρωτάθλημα.
Στους τρεις ομίλους της Β΄ Αθηνών τους τίτλους πήραν η Φλόγα Περιστερίου, ο Πανερυθραϊκός και ο Π.Ο. Ψυχικού. 
Κυπελλούχος ΕΠΣΑ για το 1986 αναδείχτηκε ο Κεραυνός Κερατέας. Επικράτησε στον Τελικό της 19ης Μαρτίου με σκορ 3-1 του Αστέρα Ζωγράφου στο γήπεδο της Καλλιθέας.
Αισχύλος ο Κνίδιος

Ο Αισχύλος ο Κνίδιος (1ος αιώνας π.Χ.) ήταν Έλληνας ρήτορας με καταγωγή από την Κνίδο της Καρίας. Ως έκφραση στους λόγους του εφάρμοζε τον ασιανισμό, και ήταν σύγχρονος του Ρωμαίου ρήτορα Κικέρωνα ο οποίος αναφέρει για τον Αισχύλο πως ήταν από τους πιο καταξιωμένους Μικρασιάτες ρήτορες της εποχής του.
1381 Δουναβία

Φυσικά χαρακτηριστικά

Η μέση διάμετρος της Δουναβίας εκτιμάται σε 24 περίπου χιλιόμετρα. Τα υπόλοιπα φυσικά χαρακτηριστικά της είναι άγνωστα.
Νικόλαος Γεωργακόπουλος

Βιογραφικά στοιχεία

Η καταγωγή του ήταν από την Επαρχία Μεθώνης. Τον έστειλαν οι Τούρκοι της Τριπολιτσάς στους προύχοντες των Καλαβρύτων για να τους πει να πάνε άφοβα στην Τριπολιτσά γιατί δεν επρόκειτο να κακοποιηθούν.
Μετά την Επανάσταση πήρε και αυτός τα όπλα και πολέμησε καθ' όλον τον αγώνα. Κατά την πολιορκία της Τριπολιτσάς μεσολάβησε στον Θεόδωρο Κολοκοτρώνη και έσωσε την ζωή της οικογένειας του Σεμή Εφέντη, φίλου του και γιου του Σεχτετσίπ Εφέντη Τριπολιτσιώτου.
Επί Ιμπραήμ αιχμαλωτίστηκε στο Ναυαρίνο μαζί με άλλους Έλληνες από τους Άραβες (Αιγύπτιους). Εκεί πέθανε άρρωστος από πανούκλα.
Τζενεβίβ Νάτζι

Καριέρα

Η Νάτζι ξεκίνησε τη σταδιοδρομία της με ένα ρόλο στη σαπουνόπερα Ripples, σε ηλικία 8 ετών. Στη συνέχεια εμφανίστηκε σε διάφορα διαφημιστικά σποτ. Σε ηλικία 19 ετών εμφανίζεται για πρώτη φορά σε παραγωγή του Νιγηριανού κινηματογράφου, στο φιλμ Most Wanted, και στη συνέχεια στο Last Party, Mark of the Beast και Ijele.
Μεταξύ άλλων, έλαβε το βραβείο Καλύτερης Ηθοποιού από το City People Awards το 2001 και από την Αφρικανική Ακαδημία Ταινιών το 2005.
Το 2004 υπέγραψε συμβόλαιο με μια γκανέζικη δισκογραφική εταιρεία, και εξέδωσε τον πρώτο της δίσκο, One Logologo Line. Τον Μάιο του 2008 κυκλοφόρησε η συλλογή ρούχων (κολεξιόν) St. Genevieve, ένα μέρος από τα έσοδα της οποίας θα διατεθεί για φιλανθρωπικούς σκοπούς.
Πρωτάθλημα πετοσφαίρισης Α' εθνικής κατηγορίας γυναικών 1987-1988

Το πρωτάθλημα Ελλάδας πετοσφαίρισης γυναικών 1987-1988, διοργανώθηκε σε δύο φάσεις. Στην πρώτη φάση οι ομάδες αγωνίστηκαν σε ένα γύρο των εννέα αγώνων. Στη δεύτερη φάση στον πρώτο όμιλο, συμμετείχαν οι ομάδες που κατέλαβαν τις θέσεις 1-5 στην πρώτη φάση και διεκδίκησαν το πρωτάθλημα, ενώ οι 5 ομάδες του δεύτερου ομίλου (θέσεις 6-10 στην πρώτη φάση) διεκδίκησαν μια θέση στην Α1 της επόμενης περιόδου. Το πρωτάθλημα ολοκληρώθηκε στις 20 Μαρτίου 1988, με τον Παναθηναϊκό να το κατακτά για 10η φορά στην ιστορία του. Ο Α' όμιλος την επόμενη περίοδο έγινε Α1 εθνική (το πρώτο πρωτάθλημα της Α1) με 6 ομάδες (τις 5 ομάδες της περιόδου 1987-1988 μαζί με την Καβάλα), και ο Β' όμιλος έγινε Α2 (επίσης το πρώτο της Α2) με 6 ομάδες (τις 4 που κατέλαβαν τις θέσεις 2-5, και τις 2 πρωταθλήτριες της Β' εθνικής).
Φορεσιά του Σουλίου

Η φορεσιά του Σουλίου φοριόταν και στα 49 χωριά και τις 9 κοινότητες της επαρχίας, αλλά πλέον φοριέται μόνο από τις ηλικιωμένες. Συχνά εμφανίζεται με το όνομα καφτάνια, λόγω του καφτανιού, που  είναι βασικό στοιχείο της φορεσιάς.
Τα κύρια μέρη της φορεσιάς είναι η φανέλλα, το πουκάμισο, το μισοφόρι, το μισοφούστανο, η φουστάνα, το καφτάνι, το ζουνάρι, η ζούνα, η ποδιά, τα τσουράπια kai τα καντούρια.
Τα μαλλιά τους τα έπλεκαν σε φαρδόκοσσα, την οποία στόλιζαν με το καρμπόνι και έδεναν το διστθιμέλι και τη μαγουλίκα, στολίζοντας με τα παγούνια. Στα κοσμήματα συναντάμε αλυσίδες με φλουριά, ασημένιες ή μαλαματένιες καρφίτσες, το γκερντάνι και τη μπούρλια.

Η φανέλλα, το πουκάμισο, το μισοφόρι, το μισοφούστανο και το καφτάνι

Η φανέλλα ήταν υφαντή ή πλεκτή με μακριά μανίκια. Το πουκάμισο ήταν άσπρο, μακρύ ως τον αστράγαλο με μακριά και πλατιά μανίκια. Τα καθημερινά είναι βαμβακερά, ενώ τα γιορτινά από ύφασμα σγουρό. Τα παλιά ποκάμισα έχουν αντικατασταθεί με νέα που έχουν δαντέλα. Το μισοφόρι είναι μπούστος, χωρίς μανίκια, με φούστα και σούρες και φτάνει έως τη μέση της γάμπας. Είναι βαμβακερό ή μάλλινο ανάλογα με την εποχή. Το μισοφούστανο ή φουστάνα είναι μια πλατιά μακριά φούστα που φοριέται πάνω από το μεσοφόρι. Είναι βαμβακερά ενώ το χειμώνα μάλλινα. Το καφτάνι είναι μακρύς επενδύτης με μακριά μανίκια, τα οποία το καλοκαίρι ήταν φτιαγμένα από τσίτια καιν το χειμώνα υφαντά από μαλλί και βαμβάκι. Τα νυφικά και εορταστικά καφτάνια ήταν συνήθως από μετάξι  και το χειμώνα από μεταξωτό βελούδο. Χαρακτηριστικό της φορεσιάς αυτού του είδους ήταν το λευκό χρώμα καθώς και οι ομοιότητες που μοιραζόταν με την ανδρική φουστανέλα.

Το ζουνάρι, η ζούνα, η ποδιά, τα τσουράπια και τα καντούρια

Το ζουνάρι με την κορώνα είναι χάλκινη ζώνη που φοριέται πάνω από το καφτάνι γύρω από τη μέση. Η ζούνα φοριόταν από τα κορίτσια στις γιορτές. Ήταν μια ταινία χρυσοΰφαντη με πόρπες(κλειδωτήρια). Η ποδιά φοριέται στις γιορτές κάτω από το ζουνάρι και είναι μακριά όσο το καφτάνι. Φτιαγμένη από υφαντό η καθημερινή, ενώ η γιορτινή ήταν ολοκέντητη και είχε βολάν. Τα τσουράπια ήταν μάλλινες πλεκτές κάλτσες με κεντήματα χρωματιστά. Τα καντούρια ήταν κοινά παπούτσια από χοντρό μαύρο πετσί με χαμηλό τακούνι και φούντα μπροστά. Σήμερα έχουν αντικατασταθεί από τα σκαρπίνια.

Κεφαλόδεσμος και κοσμήματα

Η φαρδόκοσσα ήταν μια πλατιά μακριά πλεξούδα που έκαναν οι νύφες αλλά και οι γυναίκες στις γιορτές, με το καρμπόνι, που ήταν το νόμισμα που κρεμόταν από την άκρη της. Το διστθιμέλι ήταν μεταξωτό κλαδωτό μαντήλι, άσπρο ή ζαχαρί για τις νύφες, με διάφορα σχέδια για τις γυναίκες και με σκούρα χρώματα για τις ηλικιωμένες. Η μαγουλίκα ήταν ένα δεύτερο μαντήλι, βαμβακερό σε διάφορα χρώματα. Τα παγούνια είναι δύο ασημένιες πλάκες που στερεώνονται στη μαγουλίκα πάνω από τα αυτιά, από τις οποίες κρέμονται αλυσίδες με φλουριά. Το γκερντάνι ήταν το περιλαίμιο από φλουριά, ενώ τη φορεσιά συμπληρώνει η μπούρλια, ένα επιστήθιο κόσμημα με φλουριά.
Ενιαίο Μέτωπο Εργατών, Αγροτών και Προσφύγων

Ιστορία

Το κόμμα συμμετείχε για πρώτη φορά σε εκλογές το 1926,, όπου κέρδισε δέκα έδρες στις κοινοβουλευτικές εκλογές και έγινε το πέμπτο μεγαλύτερο κόμμα στο Ελληνικό Κοινοβούλιο του 1926. Παρά την επιτυχία του κόμματος στις εκλογές του 1926, το κόμμα δεν συμμετείχε στις εκλογές του 1928 και στη συνέχεια έπεσε στην αφάνεια.  
Στις εκλογές του 1926 έλαβε 41.982 ψήφους (το 4.4% όλων των ψήφων).
Τάιρα

Τα όνειρα της Τάιρα

Η παράδοση αναφέρει ότι πριν παντρευτεί η Τάιρα τον Γκορμ συμφώνησαν να χτίσουν ένα νέο σπίτι στο οποίο θα κοιμηθεί η Τάιρα τα τρία πρώτα βράδια δίνοντας αναφορά στον Γκορμ σχετικά με τα όνειρα που θα δει στον ύπνο της. Στο πρώτο όνειρο είδε τρεις λευκούς αγριόχοιρους να βγαίνουν από την θάλασσα να τρώνε το γρασίδι και να επιστρέφουν, στο δεύτερο όνειρο είδε τρεις κόκκινους αγριόχοιρους να επαναλαμβάνουν το ίδιο, στο τρίτο όνειρο είδε τρεις μαύρους κάπρους να επαναλαμβάνουν το ίδιο αλλά όταν επέστρεψαν στην θάλασσα ένα δυνατό κύμα τους πέταξε πίσω στην στεριά, ακούστηκε από τον παφλασμό ένας γερός κρότος που συντάραξε ολόκληρη την Δανία. Η εξήγηση της Τάιρα στα όνειρα της ήταν ότι οι τρεις λευκοί αγριόχοιροι συμβολίζουν τα τρία χρόνια κακοκαιρίας που θα καταστρέψουν όλους τους καρπούς, οι τρεις κόκκινοι αγριόχοιροι τρία χρόνια ευημερίας και οι τρεις μαύροι κάπροι τρία χρόνια πολέμων που θα συνταράξουν την Δανία. Η Τάιρα δήλωσε ότι αν έβλεπε τους τρεις μαύρους κάπρους πρώτους δεν θα δεχόταν να παντρευτεί τον Γκορμ αλλά επειδή τους είδε τελευταίους θα έχει τον χρόνο να τον συμβουλεύσει ώστε να περάσει τα χρόνια των πολέμων όσο γίνεται πιο ανώδυνα.